Carcaixent s’adhereix a la Xarxa de Municipis Protegits contra la Violència de Gènere
07 de juny de 2021

Carcaixent

L’Ajuntament de Carcaixent s’ha adherit a la Xarxa de Municipis Protegits contra la Violència de Gènere. Aquesta xarxa, impulsada per la Diputació de València, és un projecte que té com a finalitat aconseguir una acció més eficaç en la prevenció, detecció i eliminació de qualsevol forma de violència contra les dones que es puga donar en els municipis de la província de València.

Sobre la base d’aquest projecte, l’Àrea d’Igualtat de la Diputació de València ha creat la Xarxa de Municipis Protegits contra la Violència de Gènere, la finalitat del qual és garantir la igualtat d’oportunitats en l’accés als recursos de prevenció i atenció a la violència de gènere, així com implicar els poders públics en les actuacions dirigides a erradicar aquesta violència.

La regidora d'Igualtat, Xelo Pastor, va estar en l’acte celebrat a València, on el President de la Diputació, Toni Gaspar i la Diputada d’Igualtat , Eli García van lliurar les plaques que acrediten l’adhesió a la Xarxa de Municipis Protegits contra la Violència de Gènere.